ریڈ، وائٹ اینڈ رائل بلیو (فلم)

**ریڈ، وائٹ اینڈ رائل بلیو** (Red, White & Royal Blue) 2023 کی ایک امریکی رومانوی کامیڈی فلم ہے جس کے ہدایت کار میتھیو لوپیز ہیں اور یہ ان کی فیچر فلم میں ہدایت کاری کی پہلی کاوش ہے۔ انھوں نے ٹیڈ مالاور کے ساتھ مل کر اسکرین پلے لکھا ہے۔ یہ اسکرپٹ 'کیسی میک کوسٹن' کے 2019 کے اسی نام کے ناول پر مبنی ہے۔ فلم ریاستہائے متحدہ کے صدر (ٹیلر زاخار پیریز) کے بیٹے اور ایک برطانوی شہزادے (نکولس گیلٹزائن) کے درمیان پروان چڑھتے ہوئے محبت کے رشتے کو دکھاتی ہے۔ کلفٹن کولنز جونیئر، سارہ شاہی، ریچل ہلسن، اسٹیفن فرائی اور اوما تھرمین معاون کرداروں میں نظر آتے ہیں۔

2019 میں، ایمیزون اسٹوڈیوز نے گریگ برلانتی کو بطور پروڈیوسر فلم کی تیاری کا اعلان کیا۔ 2021 میں، لوپیز کو ڈائریکٹر اور مالاور کے ساتھ شریک مصنف کے طور پر اعلان کیا گیا۔ کاسٹنگ کے اعلانات جون 2022 میں شروع ہوئے، جس میں زاخار پیریز، گیلٹزائن اور تھرمن کو اپنے متعلقہ کردار ادا کرنے کے لیے شامل کرنے کا اعلان کیا گیا۔ باقی کاسٹ کی اکثریت کا اعلان اگلے ماہ کیا گیا۔ فلم کی عکس بندی انگلینڈ میں جون اور اگست 2022 کے درمیان ہوئی۔

ریڈ، وائٹ اینڈ رائل بلیو کا پریمیئر 22 جولائی 2023 کو لندن میں BFI IMAX میں ہوا اور اسے 11 اگست کو ایمیزون پرائم ویڈیو پر ریلیز کیا گیا۔ اسے ناقدین کی جانب سے مثبت تبصرے ملے اور اسے 76 ویں پرائم ٹائم ایمی ایوارڈز میں آؤٹ اسٹینڈنگ ٹیلی ویژن مووی کے لیے نامزد کیا گیا۔ یہ ایمیزون اسٹوڈیوز کے نام سے ریلیز ہونے والی آخری فلم ہے، ایک ماہ بعد اسٹوڈیو کو ایمیزون ایم جی ایم اسٹوڈیوز کے نام سے ازسر نو برانڈ کیا گیا ۔ اس کا سیکوئل زیرِ تکمیل ہے جس میں زاخار پیریز اور گیلٹزائن کی واپسی متوقع ہے ۔

## پلاٹ
ایلکس کلیئرمونٹ-ڈیاز، جو ریاستہائے متحدہ کے فرسٹ سن(پسر اول) ہیں، کیمبرج کے ڈیوک شہزادہ فلپ کی شادی میں شرکت کرتے ہیں۔ ایلکس کی شہزادہ ہنری، جو شہزادہ فلپ کے چھوٹے بھائی ہیں، کے ساتھ دیرینہ چپقلش ہے۔ استقبالیہ کے دوران، ایلکس اور ہنری کے درمیان جھگڑا ہو جاتا ہے جس کے نتیجے میں £75,000 پاؤنڈ کا شادی کا کیک ان کے اوپر گر جاتا ہے۔

نقصانات کو کم کرنے اور اپنی والدہ کی دوبارہ انتخابی مہم میں مدد کے لیے، ایلکس اور ہنری کو کئی انٹرویوز اور نمائشوں میں حصہ لینے پر مجبور کیا جاتا ہے، جہاں وہ دوستوں کے طور پر پیش آتے ہیں۔ بعد میں ایلکس ہنری کو بتاتا ہے کہ اسے ہنری سے اس وقت رنجش ہونے لگی تھی جب ہنری نے عوامی شخصیت کے طور پر ایلکس کی پہلی ملاقات پر اسے جھڑک دیا تھا۔ ہنری معافی مانگتا ہے، وضاحت کرتے ہوئے کہ وہ اپنے والد کو کھو چکا تھا اور محل نے اسے سوگ کی حالت میں بھی عوامی تقریبات میں شرکت کرنے پر مجبور کیا تھا۔ دونوں صلح کر لیتے ہیں اور بعد میں ٹیکسٹ پیغامات کے ذریعے بات چیت شروع کرتے ہیں اور دوست بن جاتے ہیں۔

ایلکس کی سالانہ نئے سال کی پارٹی میں ہنری آدھی رات کو ایلکس کو کئی لڑکیوں کو بوسہ دیتے ہوئے دیکھ کر اچانک چلا جاتا ہے۔ ایلکس اس کے پیچھے وائٹ ہاؤس کے گراؤنڈز میں جاتا ہے۔ ہنری ایلکس کو بوسہ دیتا ہے، لیکن اس کے بعد اگلے کئی ہفتوں تک ایلکس کی رابطہ کرنے کی کوششوں کا کوئی جواب نہیں دیتا۔ اپنی بہترین دوست اور نائب صدر کی پوتی نورا سے بات کرنے کے بعد، ایلکس کو احساس ہوتا ہے کہ وہ ہنری کی طرف مائل ہو رہا ہے۔

ایلکس ہنری کو میسج کرتا ہے کہ کیا وہ وزیر اعظم کے عشائیے(ڈنر) میں شرکت کرے گا، جس کا ہنری کوئی جواب نہیں دیتا۔ ہنری بالآخر عشائیے میں آتا ہے اور وہ ایک نجی کمرے میں بوسہ لیتے ہیں، جس میں ایلکس کی سیکرٹ سروس مداخلت کرتی ہے۔۔

یہ جوڑا عاشق بن جاتا ہے، حالانکہ وہ اپنے تعلقات کو قریبی خاندان اور دوستوں اور اپنی سیکرٹ سروس اور MI5 کے محافظوں کے علاوہ سب سے خفیہ رکھتے ہیں۔ ایلکس اور ہنری فلم کے دوران بحر اوقیانوس کے آر پار نجی جیٹ طیاروں کا استعمال کرتے ہوئے سفر کرتے ہیں۔

جب ایلکس اپنی والدہ کے لیے آنے والے انتخابات میں ٹیکساس جیتنے کا منصوبہ بناتا ہے، تو وہ انتخابی مہم کی قیادت کرنے وہاں جاتا ہے۔ جب وہ ڈیموکریٹک نیشنل کنونشن میں تقریر کرنے بروکلین جاتا ہے، تو ہنری غیر متوقع طور پر اس سے ملنے آتا ہے۔ ایلکس بعد میں اپنی والدہ کے سامنے اپنی جنسی شناخت ظاہر کرتا ہے، جو اس کی حمایت کرتی ہیں لیکن اسے اپنے رشتے کے بارے میں احتیاط سے سوچنے کا مشورہ دیتی ہیں۔

ایلکس ہنری کو آسٹن، ٹیکساس کے قریب اپنے خاندانی چھٹیوں والے گھر پر مدعو کرتا ہے اور ایلکس ہنری کو بتانا شروع کرتا ہے کہ اسے اس سے محبت ہے، لیکن ہنری، اس خوف سے کہ وہ اس محبت کے رشتے کو برقرار نہیں رکھ سکتا – کیونکہ برطانوی شاہی خاندان اسے قبول نہیں کرے گا – بات چیت ادھوری چھوڑ کر انگلینڈ بھاگ جاتا ہے۔ وہ ایلکس کی رابطہ کرنے کی کوششوں کا جواب دینے سے انکار کر دیتا ہے۔ ایلکس غیر متوقع طور پر لندن میں ہنری سے ملنے جاتا ہے اور اس کے رویے کی وضاحت طلب کرتا ہے۔ ہنری تسلیم کرتا ہے کہ وہ بھی ایلکس سے محبت کرتا ہے، لیکن وضاحت کرتا ہے کہ اس کی شاہی حیثیت اسے ناممکن بناتی ہے۔ ایلکس ہنری کو قائل کرتا ہے کہ ان کا رشتہ جدوجہد کے قابل ہے اور دونوں رشتہ برقرار رکھنے پر راضی ہوجاتے ہیں۔

ایلکس کے امریکا واپس آنے کے فوراً بعد، ایلکس اور ہنری کی ذاتی ای میلز ہیک ہو جاتی ہیں اور ایک سیاسی صحافی انھیں آن لائن پوسٹ کر دیتا ہے جس کا ایلکس کے ساتھ ایک مختصر، نشے کی حالت میں بوس و کنار کا سیشن ہوا تھا۔ پوسٹ کی گئی ای میلز بڑے پیمانے پر پڑھی جاتی ہیں اور پریس میں ان کی خبریں آتی ہیں۔ اس کے جواب میں، ایلکس ایک دل چھو لینے والی تقریر کرتا ہے۔ کنگ ایلکس اور ہنری کے درمیان تمام رابطوں کو منقطع کرنے کا حکم دیتا ہے۔ وائٹ ہاؤس کی ڈپٹی چیف آف اسٹاف زہرہ بینکسٹن، ہنری کے ایکویری، شان سے رابطہ کرتی ہے اور ایلکس اور ہنری بالآخر بات کرنے کے قابل ہو جاتے ہیں۔ ایلکس فوراً ہنری سے دوبارہ ملنے لندن پرواز کرتا ہے۔ کنگ جیمز III انھیں ایک میٹنگ میں طلب کرتا ہے اور انھیں بتاتا ہے کہ وہ ساتھ نہیں رہ سکتے، کیونکہ ان کا رشتہ شاہی روایت اور عوام کی توقعات سے مطابقت نہیں رکھتا۔ تاہم، ہنری کی سپورٹِو بہن بیٹریس بکنگھم پیلس کے سامنے ان کی حمایت میں جمع ہجوم کو دیکھتی ہے اور وہ برطانیہ بھر میں اسی طرح کے ہجوم کی خبروں کا حوالہ دیتی ہے۔ ایلکس اور ہنری کھڑکی کے سامنے بوسہ لیتے ہیں، پھر بالکونی پر ایک ساتھ باہر نکلتے ہیں اور ایک جوڑے کے طور پر پرجوش عوام کا کھلے عام استقبال کرتے ہیں۔

الیکشن کی رات، ہنری ایلکس کے ساتھ رہنے کے لیے امریکا واپس آتا ہے، جس کا اپنی والدہ کے لیے ٹیکساس جیتنے کا منصوبہ بالآخر ان کی دوبارہ انتخابی کامیابی کا باعث بنتا ہے۔ بعد میں اسی شام، ایلکس اور ہنری کو آسٹن میں ایلکس کے "محنت کش طبقے" کے بچپن کے گھر کی طرف گلی میں بائیک چلاتے ہوئے دیکھا جاتا ہے، جہاں وہ بائیک لان میں چھوڑ کر اندر جشن منانے جاتے ہیں۔

## کاسٹ

* ٹیلر زاخار پیریز بطور الیکس کلیرمونٹ ڈیاز، ریاستہائے متحدہ کا پہلا بیٹا 
* نکولس گیلیٹزین بطور شہزادہ ہنری، برطانوی تخت کے تیسرے نمبر پر 
* کلفٹن کولنز جونیئر بطور کانگریس مین آسکر ڈیاز، الیکس کے والد 
* سارہ شاہی بطور زہرہ بینکسٹن، ایلن کلیرمونٹ کے ڈپٹی چیف آف اسٹاف 
* ریچل ہلسن بطور نورہ ہولرن، الیکس کی سب سے اچھی دوست اور ریاستہائے متحدہ کے نائب صدر کی پوتی 
* اسٹیفن فرائی بطور جیمز III، برطانیہ کے بادشاہ اور شہزادہ ہنری کے دادا 
* اوما تھرمن بطور ایلن کلیرمونٹ ریاستہائے متحدہ کی پہلی خاتون صدر اور الیکس کی والدہ 
* ایلی بامبر بطور شہزادی بیٹریس، شہزادہ ہنری کی چھوٹی بہن 
* تھامس فلن بطور پرنس فلپ، پرنس ہنری کے بڑے بھائی 
* میلکم اٹوبرا بطور پرسی اوکونجو، شہزادہ ہنری کا بہترین دوست 
* اکشے کھنہ بطور شان شریواستو، پرنس ہنری کا گھڑ سوارمسحور
* شیرون ڈی کلارک بطور وزیر اعظم برطانیہبرطانیہ کے وزیر اعظم
* انیش شیٹھ بطور ایمی، ریاستہائے متحدہ کی سیکرٹ سروس ایجنٹ 
* جوان کاسٹانو بطور میگوئل راموس، ایک سیاسی صحافی اور الیکس کا ماضی
* چارلس نشیکاوا بطور جاپان کے وزیر اعظم

مزید برآں، ڈونلڈ سیج میکے جیفری رچرڈز کا کردار ادا کرتے ہیں، جو صدارتی انتخابات میں ایلن کلیئرمونٹ کا مقابلہ کرنے والے ریپبلکن امیدوار ہیں۔ جبکہ ریچل میڈو اور جوائے ریڈ خود کے طور پر نظر آتی ہیں۔ کیسی میک کوسٹن، جو اصل ناول کی مصنفہ ہیں، فلم میں ایلن کلیئرمونٹ کی تقریر نویس کے طور پر ایک کیمیو کرتی ہیں۔

## پروڈکشن

### ڈویلمپنٹ
اپریل 2019 میں، یہ خبر سامنے آئی کہ ایمیزون اسٹوڈیوز نے ریڈ، وائٹ اینڈ رائل بلیو کے فلمی حقوق کی نیلامی جیت لی ہے، جسے برلانتی پروڈکشنز اپنی ذیلی کمپنی برلانتی-شیکٹر فلمز کے ذریعے پروڈیوس کرے گی ۔ اکتوبر 2021 میں، یہ رپورٹ کیا گیا کہ میتھیو لوپیز کو ہدایت کاری کے لیے رکھا گیا ہے اور انھوں نے ٹیڈ مالاور کے اسکرپٹ کے مسودے کو دوبارہ لکھا ہے۔ 

### کاسٹنگ
1 جون 2022 کو، ٹیلر زاخار پیریز اور نکولس گیلٹزائن کا فلم کے مرکزی کرداروں کے طور پر اعلان کیا گیا، جو بالترتیب ایلکس کلیئرمونٹ-ڈیاز اور پرنس ہنری کا کردار ادا کر رہے تھے ۔ اس کے فوراً بعد، اوما تھرمن کی ایلن کلیئرمونٹ کے کردار کے لیے تصدیق کی گئی۔ کلفٹن کولنز جونیئر، اسٹیفن فرائی، سارہ شاہی، ریچل ہلسن، ایلی بیمبر، انیش سیٹھ، پولو مورین، احمد الحاج اور اکشے کھنہ کو بھی کاسٹ میں شامل ہونے کا اعلان کیا گیا۔ پروڈکشن اسی مہینے برطانیہ میں شروع ہوئی ۔ جولائی 2022 میں، شیرون ڈی کلارک، میلکم اٹو براہ اور تھامس فلین کو کاسٹ کیا گیا ۔

### فلم بندی
پرنسپل فوٹوگرافی کا آغاز برطانیہ میں جون 2022 میں ہوا اور اس نے اگست میں تکمیل کو پہنچا۔ 

وکٹوریہ اور البرٹ میوزیم کی مجسمہ سازی کی گیلری کو رقص کے سین میں پیش کیا گیا تھا۔ اس سین میں ایوان میشٹرووچ کا بنایا ہوا بنووچ اسٹراہینجا کے مجسمے کا دھڑ نمایاں طور پر شامل ہے۔۔ 

## موسیقی
فلم کا اسکور ڈرم اینڈ لیس نے ترتیب دیا۔  ساؤنڈ ٹریک البم 11 اگست 2023 کو لیک شور ریکارڈز کے توسط سے ریلیز کیا گیا تھا۔ 

اس البم میں فنکاروں ویگابون اور اولیور سم کے گانے شامل ہیں۔ ویگابون کا گانا "اِف آئی لَوڈ یو" (If I Loved You) 26 جولائی 2023 کو ایک پروموشنل سنگل کے طور پر جاری کیا گیا تھا۔ یہ میوزیکل 'کیروسیل' کے اسی نام کے گانے کا ایک کور ورژن ہے  اس کے بعد 3 اگست 2023 کو اولیورسم کا گانا "فروٹ (ریڈ، وائٹ اینڈ رائل بلیو ورژن)" ریلیز ہوا۔ یہ ان کے 2022 کے البم 'ہیڈیئس باسٹرڈ' سے انہی کے گانے کا ایک آرکیسٹرل ورژن ہے 

## ریلیز
ریڈ، وائٹ اینڈ رائل بلیو کا ورلڈ پریمیئر 22 جولائی 2023 کو لندن کے BFI IMAX میں ہوا، حالانکہ 2023 کی SAG-AFTRA ہڑتال کی وجہ سے اس کے اداکار غیر حاضر تھے۔ پروڈکشن کا واحد رکن میتھیو لوپیز موجود تھا لیکن نہ تو وہ ریڈ کارپٹ پر آئے اور نہ کوئی انٹرویو دیا کیونکہ وہ بھی رائٹرز گلڈ آف امریکا کے رکن کے طور پر ہڑتال پر تھے ۔

یہ فلم 11 اگست 2023 کو ایمیزون پرائم ویڈیو پر ریلیز ہوئی ۔ اپنی ریلیز کے بعد پہلے تین ہفتوں تک، یہ پلیٹ فارم پر دنیا بھر میں سب سے زیادہ دیکھی جانے والی فلم رہی اور اس نے پرائم ویڈیو کے مطابق نئے سبسکرائبرز میں "ایک بڑا اضافہ" پیدا کیا ۔ ایمیزون پرائم ویڈیو نے اپنی LGBT سینز کی وجہ سے یہ فلم ترکی میں ریلیز نہیں کی ۔

## ریسپشن

### تنقیدی رد عمل
ریویو ایگریگیٹر ویب گاہ Rotten Tomatoes پر، 116 ناقدین کے جائزوں میں سے 76% مثبت تھے، جس کی اوسط ریٹنگ 6.4/10 تھی۔ ویب گاہ کا متفقہ فیصلہ ہے: "دلچسپ اور پیاری، ریڈ، وائٹ اینڈ رائل بلیو ایک خوشگوار روایتی روم کام ہے جو دقیانوسی تصورات کا سہارا لیے بغیر شمولیت کو قبول کرتی ہے"۔ Metacritic، جو ایک وزنی اوسط استعمال کرتا ہے، نے 25 ناقدین کی بنیاد پر فلم کو 100 میں سے 62 کا اسکور دیا، جو "عام طور پر سازگار" جائزوں کی نشان دہی کرتا ہے۔

سی این این انٹرٹینمنٹ کے برائن لووری نے کہا کہ فلم " بنیادی طور پر ایک پریوں کی کہانی کی رومانوی داستان ہے – لیکن یہاں چیلنج کوئی روایتی بری سوتیلی ماں یا بدکردار چڑیل نہیں، بلکہ یہ ہے کہ جب سچی محبت ایک نہیں بلکہ دو شہزادوں کو مل جائے تو کیا ہوتا ہے" ۔ دی نیویارک ٹائمز کی ایمی نکلسن نے لکھا: "یہ فین فکشن جیسی لگتی ہے اور دکھائی بھی دیتی ہے، خاص طور پر جب گیلٹزائن شرمندگی سے اپنی ٹھوڑی جھکاتا ہے – یہ ایک ایسی عادت ہے جو شہزادی ڈیانا نے اپنے بیٹوں کو دی تھی۔ پھر بھی، کسی بھی اچھی بین-اوقیانوسی سکریوبال رومانس کی طرح، پہلی بار ہدایت کاری کرنے والے میتھیو لوپیز ہمیں اس شوخ جوڑے کی حریفوں سے رومانوی ساتھیوں میں تبدیلی کے لیے ترغیب دلاتے ہیں، جسے سینماٹوگرافر اسٹیفن گولڈ بلاٹ نے مزید تقویت بخشی ہے، جو مرکزی اداکاروں کی اس قدر دلکشی سے تصویر کشی کرتے ہیں کہ آپ آدھی توقع کرتے ہیں کہ وہ کیمرے کی طرف مڑیں گے اور کولون کی بوتل بیچیں گے۔ ان کی شوخ کیمسٹری کی بدولت، ہم متاثر ہوتے ہیں"۔ تاہم، انھوں نے کئی "زیادہ بھڑک دار تھیٹریکل چمک" کو تنقید کا نشانہ بنایا ۔ دی آبزرور کی وینڈی آئیڈی نے فلم کو پانچ میں سے تین ستارے دیے، اسے "اتنا ہموار اور پالش" قرار دیا کہ "یہ ہدایت کاری کی بجائے جنونی طور پر مائیکرو-منیجڈ محسوس ہوتی ہے"۔ تاہم، انھوں نے زاخار پیریز اور گیلٹزائن کی کرشماتی شخصیت کی تعریف کی اور اسے فلم کی کشش کا باعث قرار دیا: "یہ پتہ چلتا ہے کہ دو ناقابل یقین حد تک خوبصورت لڑکوں کو ایک دوسرے پر فریفتہ ہوتے دیکھنا شاید وہی فرار پسند تفریح ہے جس کی ہمیں ابھی ضرورت ہے"۔

*نیویارک پوسٹ کی لارن سارنر نے اس فلم کے بارے میں کہا کہ "اس میں کچھ بڑی خامیاں ہیں، لیکن یہ ایک دل لگی اور پیاری روم کام فلم ہے جس میں ایک دل ہے"۔ انھوں نے تھرمن کی کارکردگی (جسے انھوں نے "کیریئر کی بدترین" قرار دیا)، ان کے ٹیکسن لہجے اور ان کے کردار کی تحریر پر تنقید کی، لیکن زاخار پیریز اور گیلٹزائن کی کارکردگی کی تعریف کی۔ سارنر نے پرنس ہنری اور [[پرنس ہیری]] کے درمیان مشابہت کو بھی نوٹ کیا؛ دونوں شہزادے اسپیئرز ہیں اور ان کے امریکی محبت کرنے والوں کے ساتھ رومانوی تعلقات کی وجہ سے ان کے بڑے بھائیوں کے ساتھ تعلقات کشیدہ ہو جاتے ہیں ۔ دی انڈیپنڈنٹ کی جیسی تھامسن نے اسے پانچ میں سے تین ستارے دیے، اس کا خلاصہ کرتے ہوئے کہا کہ یہ "ابتدا میں پرمزاح اور ہوشیار ہے، لیکن پھر یہ اس وقت بے قابو ہو جاتی ہے جب یہ سوپ اوپیرا موڈ میں داخل ہوتی ہے"، مزید براں، انھوں نے دی کراؤن اور پرنس ہیری کے میڈیا ٹور سے موازنہ کیا اور "اس سب میں [[حریت پسندی|لبرل]] فینٹسی کا ایک عنصر" نوٹ کیا۔ انھوں نے زاخار پیریز اور گیلٹزائن کی کاسٹنگ کو "مضحکہ خیز حد تک [اچھا] ... جیسے کارٹون [[والٹ ڈزنی کمپنی|ڈزنی]] شہزادوں کو انسانوں میں بدل دیا گیا ہو" اور تھرمن کی کارکردگی کو "خوشگوار کیمپ" قرار دیا ۔*

دی گارڈین کے بنجمن لی نے اسے پانچ میں سے دو ستارے دیے اور اسے "نیک نیت مگر بے جان" قرار دیا، انھوں نے لکھا: "ریڈ، وائٹ اینڈ رائل بلیو وہ تفریحی، دماغ کو پرسکون کرنے والی فلم نہیں بن سکی جو یہ بن سکتی تھی، کوئی بھی تعریف نیت کے لیے ہے نہ کہ عمل درآمد کے لیے" ۔ بی بی سی کے لوئس اسٹیپلز نے کہا کہ "کھڑکھڑاتا" فارمولائی اسکرپٹ "اکثر ایسا لگتا ہے جیسے اسے چیٹ جی پی ٹی نے لکھا ہو"، انھوں نے فلم کے "اینگلو-امریکی تعلقات کی فرضی تفصیلات" اور برطانوی اور امریکیوں کے دقیانوسی تصورات پر ضرورت سے زیادہ جھکاؤ کو تنقید کا نشانہ بنایا۔ انھوں نے اسے دی پرنسس ڈائریز (2001)، سنگل آل دی وے (2021)، دی نائٹ بیفور کرسمس (2019)، فائر آئی لینڈ (2022) اور بروز (2022) سے منفی طور پر موازنہ کیا اور آخر میں یہ نتیجہ اخذ کیا، "اگر آپ خوبصورت مردوں کے بارے میں ایک ایسی فلم تلاش کر رہے ہیں جن کے بال اور ایبس بہترین ہوں اور جو آپ سے بہت زیادہ مطالبہ نہ کرے، تو یہ آپ کے لیے ہو سکتی ہے۔ لیکن اگر آپ اس سے روم کام کے معیار کی توقع کر رہے ہیں جو زور زور سے ہنسانے والی ہو اور واقعی رشتوں کے بارے میں کچھ دلچسپ بات کہے – یا سست clichés سے ہٹ کر کچھ بھی – تو آپ شاہی طور پر مایوس ہوں گے۔"

### اعزازات

## سیکوئل
کاسٹ اور فلم سازوں نے 9 مئی 2024 کو اسکریننگ کے بعد سوال و جواب کے سیشن میں فلم کے سیکوئل کا اعلان کیا۔ 

## حوالہ جات

## بیرونی روابط

* 

زمرہ:ایل جی بی ٹی کیو سے متعلقہ رومانوی مزاحیہ فلمیں
زمرہ:ایل جی بی ٹی کیو-متعلقہ سیاسی فلمیں
زمرہ:مملکت متحدہ میں عکس بند فلمیں
زمرہ:وائٹ ہاؤس میں سیٹ فلمیں
زمرہ:واشنگٹن ڈی سی میں فلم سیٹ
زمرہ:لندن میں سیٹ فلمیں
زمرہ:آسٹن، ٹیکساس میں فلم سیٹ
زمرہ:سارہ شیچٹر (پروڈیوسر) کی پروڈیوس کردہ فلمیں
زمرہ:گریگ برلانٹی کی پروڈیوس کردہ فلمیں
زمرہ:رومانوی ناولوں پر مبنی فلمیں
زمرہ:امریکی ناولوں پر مبنی فلمیں
زمرہ:شہزادوں کے بارے میں فلمیں
زمرہ:انتخابات کے بارے میں فلمیں
زمرہ:امریکی رومانوی مزاحیہ فلمیں
زمرہ:امریکی ایل جی بی ٹی کیو متعلقہ فلمیں
زمرہ:ایمیزون پرائم ویڈیو اصل فلمیں
زمرہ:ایمیزون ایم جی ایم اسٹوڈیوز فلمیں
زمرہ:2020ء کی دہائی کی انگریزی زبان کی فلمیں
زمرہ:2020ء کی دہائی کی امریکی فلمیں
زمرہ:2023ء کی ایل جی بی ٹی-متعلقہ فلمیں
زمرہ:2023ء کی ہدایت کاری ڈیبیو فلمیں
زمرہ:2023ء کی فلمیں
زمرہ:ہم جنس پرست مردوں سے متعلق فلمیں
زمرہ:مردوں کی دوجنسیت پرستی متعلقہ فلمیں
زمرہ:امریکی سیاسی مزاحیہ فلمیں